CELEX: 52010PC0305
Language: hu
Date: 2010-06-10
Title: Javaslat: a Tanács végrehajtási határozata a közös hozzáadottértékadó-rendszerről szóló 2006/112/EK irányelv 5. cikkétől eltérő különös intézkedés bevezetésének Franciaország és Olaszország részére történő engedélyezéséről

|

52010PC0305

 Javaslat: a Tanács végrehajtási határozata a közös hozzáadottértékadó-rendszerről szóló 2006/112/EK irányelv 5. cikkétől eltérő különös intézkedés bevezetésének Franciaország és Olaszország részére történő engedélyezéséről  /* COM/2010/0305 végleges - NLE 2010/0166 */  

	[pic] | EURÓPAI BIZOTTSÁG |Brüsszel, 2010.6.10.COM(2010)305 végleges2010/0166 (NLE)Javaslat:A TANÁCS VÉGREHAJTÁSI HATÁROZATAa közös hozzáadottértékadó-rendszerről szóló 2006/112/EK irányelv 5. cikkétől eltérő különös intézkedés bevezetésének Franciaország és Olaszország részére történő engedélyezésérőlINDOKOLÁSA JAVASLAT HÁTTEREA közös hozzáadottértékadó-rendszerről szóló, 2006. november 28-i 2006/112/EK tanácsi irányelv[1] (a továbbiakban: héa-irányelv) 395. cikke értelmében a Tanács a Bizottság javaslata alapján, egyhangúlag eljárva bármelyik tagállamot felhatalmazhatja arra, hogy az említett irányelvben foglaltaktól eltérő különös intézkedéseket alkalmazzon a hozzáadottérték-adó (héa) beszedésének egyszerűsítésére vagy az adócsalás és adókikerülés egyes típusainak megakadályozására.A Bizottság Főtitkárságán 2009. november 19-én és 2009. június 19-én iktatott levelében a Francia Köztársaság és az Olasz Köztársaság egy, a héa-irányelv 5. cikkétől eltérő intézkedés bevezetésének engedélyezését kérte.A két ország közötti közúti közlekedés megkönnyítésére a Francia Köztársaság és az Olasz Köztársaság 2007. március 12-én megállapodást kötött a Col de Tende közúti alagút egységes igazgatási struktúrájáról. A szóban forgó alagút folyamatos közúti összeköttetést biztosít az említett országok között. A megállapodás szerint a meglévő alagút üzemeltetési, karbantartási és biztonsági feladatait Olaszország látja el, mint ahogyan a vele párhuzamosan létesítendő új alagút építési, illetve később üzemeltetési, karbantartási és biztonsági feladatait is. Az új és a meglévő alagútban a forgalom egymással ellentétes irányban fog haladni.Minthogy a régi és az új alagút mind a Francia Köztársaság, mind az Olasz Köztársaság felségterületén húzódik, egyszerűsítő intézkedés életbe léptetése nélkül szükséges volna megállapítani az adóztatandó ügyletek pontos helyét aszerint, hogy a két alagút üzemeltetési, karbantartási és biztonsági részfeladatait, illetve az új alagút építésének részfeladatait mely ország felségterületén végzik.Ezért a Francia Köztársaság és az Olasz Köztársaság engedélyt kér arra, hogy a két alagút releváns építési, üzemeltetési, karbantartási és biztonsági feladataival összefüggő termékszállítások és szolgáltatások, Közösségen belüli beszerzések, valamint termékbehozatalok tekintetében a meglévő alagút teljes területét, illetve az új alagút építési területét az Olasz Köztársaság felségterületéhez tartozónak tekinthesse.Más tagállamok is kaptak már engedélyt hasonló eltérésekre.KONZULTÁCIÓ AZ ÉRDEKELTEKKEL; HATÁSVIZSGÁLATKonzultációra vagy külső szakértők bevonására nem volt szükség.A JAVASLAT JOGI ELEMEIA határozat engedélyezi a Francia Köztársaság és az Olasz Köztársaság részére a héa-irányelv 5. cikkétől a Col de Tende közúti alagút építési, üzemeltetési, karbantartási és biztonsági feladatai tekintetében eltérő különös intézkedés bevezetését.E határozat alapja a héa-irányelv 395. cikke.A határozat tárgya engedély megadása két tagállam részére azok saját kérelmére, tehát a szóban forgó tagállamokra nem ró semminemű kötelezettséget.Mivel a vonatkozó rendelkezéstől való eltérés alkalmazási területe korlátozott, a különleges intézkedés arányban áll a kitűzött céllal.A héa-irányelv 395. cikke értelmében a hozzáadottérték-adóra vonatkozó közös szabályoktól kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. A Tanács határozata az egyetlen megfelelő eszköz, mivel címzettje egy adott tagállam is lehet.KÖLTSÉGVETÉSI VONZATOKA javaslatnak nincsenek az uniós költségvetést érintő negatív vonzatai.2010/0166 (NLE)Javaslat:A TANÁCS VÉGREHAJTÁSI HATÁROZATAa közös hozzáadottértékadó-rendszerről szóló 2006/112/EK irányelv 5. cikkétől eltérő különös intézkedés bevezetésének Franciaország és Olaszország részére történő engedélyezésérőlAZ EURÓPAI UNIÓ TANÁCSA,tekintettel az Európai Unió működéséről szóló szerződésre,tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre[2] és különösen annak 395. cikke (1) bekezdésére,tekintettel az Európai Bizottság javaslatára,mivel:1.  A Bizottság Főtitkárságán 2009. november 19-én, illetve 2009. június 19-én iktatott levelében a Francia Köztársaság és az Olasz Köztársaság engedélyt kért különös intézkedés bevezetésére a meglévő Col de Tende közúti alagút üzemeltetési, karbantartási és biztonsági feladataira, illetve a vele párhuzamosan létesítendő új alagút építési, üzemeltetési, karbantartási és biztonsági feladataira vonatkozóan.2.  A Bizottság 2009. december 14-én kelt levelében tájékoztatta a többi tagállamot Franciaország és Olaszország kérelméről. A Bizottság 2009. december 17-én kelt levelében értesítette Franciaországot és Olaszországot, hogy a kérelem elbírálásához szükséges valamennyi információ a birtokában van.3.  A Col de Tende közúti alagút folyamatos közúti összeköttetést biztosít Franciaország és Olaszország között. A szóban forgó két tagállam közötti 2007. március 12-i megállapodás értelmében a meglévő alagút üzemeltetési, karbantartási és biztonsági feladataiért Olaszország felel, mint ahogyan az új alagút építési, illetve az építést követő üzemeltetési, karbantartási és biztonsági feladataiért is. Az elkészülő új alagútban a forgalom a meglévő alagút forgalmával ellentétes irányban fog haladni.4.  Az intézkedés révén a két alagút releváns építési, üzemeltetési, karbantartási és biztonsági feladataihoz szükséges termékszállítások és szolgáltatások, Közösségen belüli beszerzések, valamint termékbehozatalok tekintetében a meglévő alagút teljes területe, továbbá az új alagút építési területe Olaszország felségterületéhez tartozónak lesz tekinthető. Ilyen intézkedés hiányában a területiség elve alapján szükséges volna minden egyes szállításra nézve megállapítani, hogy az adóztatás helye Franciaország-e vagy Olaszország.5.  Az intézkedés célja tehát, hogy egyszerűsítse a hozzáadottérték-adó megállapításának eljárását a meglévő alagút üzemeltetési, karbantartási és biztonsági feladatai, illetve az új alagút építési, üzemeltetési, karbantartási és biztonsági feladatai tekintetében.6.  Az eltérésnek nincs negatív hatása az Unió héa-bevételekből származó saját forrásaira,ELFOGADTA EZT A HATÁROZATOT:1. cikkA 2006/112/EK irányelv 5. cikkétől eltérve Franciaország és Olaszország engedélyt kap, hogy a meglévő Col de Tende közúti alagút teljes területét, továbbá a – meglévő alagúttal párhuzamosan létesítendő – új Col de Tende közúti alagút építési területét az új alagút építési, majd az építést követő üzemeltetési, karbantartási és biztonsági feladataival, illetve a meglévő alagút üzemeltetési, karbantartási és biztonsági feladataival összefüggő termékszállítások és szolgáltatások, Közösségen belüli beszerzések, valamint termékbehozatalok tekintetében Olaszország felségterületéhez tartozónak tekintse.2. cikkEnnek a határozatnak a Francia Köztársaság és az Olasz Köztársaság a címzettje.Kelt Brüsszelben, […]-án/-én.a Tanács részérőlaz elnök [1] HL L 347., 2006.12.11., 1. o.[2] HL L 347., 2006.12.11., 1. o.